**K Ö Z L E M É N Y**

**A komplex támogatási szükségletmérő képzéssel kapcsolatban**

**a 81/2004. (IX. 18.) ESZCSM rendelet 3. § felhatalmazása alapján**

A képzés szervezése a*z egyes szociális szolgáltatásokat végzők képzéséről és vizsgakövetelményeiről* szóló 81/2004. (IX.18.) ESZCSM rendelet (a továbbiakban: Rendelet) alapján történik.

Az 1/2000. (I. 7.) SZCSM rendelet 110/B. § (2) bekezdés szerint komplex szükségletfelmérés elvégzésére – amely alapján a támogatott lakhatás biztosítható – a Szociális és Gyermekvédelmi Főigazgatóság (a továbbiakban: SZGYF) részéről a Rendelet szerinti komplex támogatási szükségletmérő képzés tanúsítvánnyal rendelkező személy jelölhető ki.

A képzés kötelező összes óraszáma **fogyatékos szakterületen 62 óra**, **pszichiátriai beteg és szenvedélybeteg szakterületen 52 óra**

|  |  |  |
| --- | --- | --- |
| **fogyatékos szakterület**  | **pszichiátriai beteg szakterület** | **szenvedélybeteg szakterület** |
| Elméleti képzés: **44 óra** | Elméleti képzés: **34 óra** | Elméleti képzés: **34 óra** |
| Gyakorlati képzés: **18 óra** | Gyakorlati képzés: **18 óra** | Gyakorlati képzés: **18 óra** |
| Összes óraszám: **62 óra** | Összes óraszám: **52 óra** | Összes óraszám: **52 óra** |

**A képzés 2018-ban az SZGYF szervezésében és központi szervezeti egységében kerül lebonyolításra**

* Szociális és Gyermekvédelmi Főigazgatóság 1132 Budapest, Visegrádi u. 49.

A tanúsítványt az SZGYF adja ki.

A képzés költsége a hallgatók számára **2018.** évben:

* Fogyatékos szakterületen: **89.000 Ft/fő**
* Pszichiátriai beteg szakterületen: **81.000 Ft/fő**
* Szenvedélybeteg szakterületen: **81.000 Ft/fő**
* Fogyatékos szakterületen csak modulként: **82.000 Ft/fő**
* Pszichiátriai vagy szenvedélybeteg szakterületen csak modulként: **75.000 Ft/fő**
* Kizárólag vizsgára történő jelentkezés: **26. 000 Ft/fő** (nincs jelentkezési díj)

***2018-ban a jelentkezési díj összege: 10.000.- Ft***

Jelentkezési szándékot a 81/2004. ESZCSM rendelet 1. számú melléklete alapján készült, a kapcsolódó anyagoknál megtalálható jelentkezési lap kitöltésével lehet jelezni, melyet az alábbi címre kérünk visszaküldeni:

**Szociális és Gyermekvédelmi Főigazgatóság**

**Képzési Főosztály**

**1132 Budapest, Visegrádi u. 49.**

*Telefon: 06-70-504-6945*

*E-mail:* *kepzesifoosztaly@szgyf.gov.hu*

**A jelentkezés folyamatos, a beiskolázásról írásbeli értesítést küldünk a munkáltató részére.**

A Rendelet 17/A § (1) bekezdés alapján 2018. december 31-ig komplex támogatási szükségletmérő képzésen való részvétel nélkül vizsgát tehet az a személy, aki 2017. december 31-én a 9/2000. (VIII. 4.) SZCSM rendelet szerint minősített tanfolyam sikeres elvégzéséről szóló igazolással vagy támogatási szükségletfelmérő szakmentor képzettséggel rendelkezik. Ebben az esetben a Rendelet 1/A. számú melléklet szerinti jelentkezési lapon (kapcsolódó anyagoknál megtalálható) szükséges a jelentkezést benyújtani.